b'\n_START_ARTICLE_\nLovski pilot\n_START_PARAGRAPH_\nLovski pilot je voja\xc5\xa1ki pilot, ki je usposobljen za letenje z lovskimi letali in katerega glavna zadol\xc5\xbeitev je boj proti sovra\xc5\xbenikovim letalom._NEWLINE_V ve\xc4\x8dini vojnih letalstev se od pilotov zahteva univerzitetno izobrazbo s kon\xc4\x8danim osnovnim letalskim usposabljanjem, nakar pa se dodatno izobra\xc5\xbeuje iz bojnega letenja. Posledi\xc4\x8dno celotno usposabljanje traja dalj \xc4\x8dasa in je finan\xc4\x8dno zahtevna; Vojno letalstvo ZDA tako ocenjuje, da za usposabljanje enega lovskega pilota porabi 2,6 milijona USD (za usposabljanje transportnega pilota pa porabijo le 600,000 USD)._NEWLINE_Lovski pilot, ki v boju sestreli 5 ali ve\xc4\x8d sovra\xc5\xbenikovih letal, pridobi naziv letalskega asa.'